тѣ́мже мо́лимъ безмѣ́рную твою̀ бл҃гость, просвѣтѝ на́шя мы̂сли, ѻчеса̀ и у́мъ на́шъ ѿ тя́жкагѡ сна̀ лѣ́ности возста́ви: ѿве́рзи на̂ша уста̀, и испо́лни я̀ твоегѡ̀ хвале́нія, я́кѡ да возмо́жемъ непоколе́блемѡ пѣ́ти же и исповѣ́датися тебѣ̀ во всѣ́хъ и ѿ всѣ́хъ сла́вимому бг҃у, безнача́льному ѻц҃у̀, со єдиноро́днымъ твои́мъ сн҃омъ, и всест҃ы́мъ, и бл҃ги́мъ, и животворя́щимъ твои́мъ дх҃омъ, ны́нѣ и при́снѡ, и во вѣ́ки вѣкѡ́въ, ами́нь